open-index/open-wikipedia-markdown huggingface dataset:
Sagues (Donostia)

**Sagues** Zurriola hondartzatik Ulia mendiko magaletara zabaltzen den Donostiako Gros auzoko auzunea da. Bertan daude, besteak beste, Zubiri-Manteo institutua eta Donostiako Hizkuntza Eskola Ofiziala.

## Historia 
Sagues auzoak Eusebio Saguesengandik hartu zuen izena; 1920ko hamarkadaren hasieran eraiki ziren etxebizitza gehienen sustatzailea izan zen bera, eta horiek emango zioten auzoari bere oinarri soziala. Horren aurretik, hiltegiaren ingurua edo Zemoria edo Cemoriya izenez ezagutzen zen, bertan zegoen baserriagatik. Orduko kosta-lerroari eta San Blas eta Zemoria kaleei jarraituz, garairako altuera handiko zenbait bloke eraiki ziren, orduko udal-ordenantzetan lehen mailakotzat jotzen zen profiletik hurbil, eta aurrealde horrek gaur egun Sagues izenez ezagutzen duguna osatuko zuen. 1922-1925 urteen artean zona nahiko degradatua zen, hiriak mespretxagarritzat dituen gizarte maila guztiak eta marjinetan sortzen diren aktibitateak, orokorrean, bazterretan azaldu ohi dira eta. Auzoa eraisteko asmo oso biziak izan ziren 1930eko hamarkadaz geroztik. Juan Machimbarrena, udal lanetako ingeniaria eta Gros-Kursaal-Ategorrieta zabalgunearen egilea, figura nagusi bat izan zen auzoa jaio zenetik «udal administrazioaren izen onerako lotsa arrazoi konstantetzat» jotzen zena eraisteko egon zen borondatea ulertzeko.

## Eraikin nabarmenak 
* Mariaren Bihotza ikastola
* Mariaren Bihotza eliza
* Bakearen Usoa (Nestor Basterretxea)
* Okendo kultur etxea

## Kaleak 
### Kaleak 
* Jose Migel Barandiaran pasealekua
* Luis Pedro Peña Santiago pasealekua
* Nafarroa hiribidea
* San Bladi kalea
* Tomas Alba plaza
* Zemoriya kalea

## Zabalguneko ekitaldiak 
Hainbat ekitaldi antolatzen dira urtean zehar Sagueseko Tomas Alba zabalgunean; besteak beste, hauek:

* San Juan sua edo Donibane jaia.
* Donostiako Aste Nagusiko kontzertu nagusiak.
* Erakusketak eta aldi baterako jatetxeak, Garagardo azoka, esaterako.
* Kirol- edo aisialdi-ekitaldiak.
* Haurrentzako ekitaldiak.
* Zirkoa...

Fitxategi:SanJuanSua2017.jpg|2017ko San Juan Sua 
Fitxategi:Sagues Donibane jaia 03.jpg|alt=
Fitxategi:Sagues Donibane jaia 02.jpg|Lizarra
Fitxategi:Sagues Donibane jaia 04.jpg|Jendea lizarraren azal zatiak hartzen
Fitxategi:Sagues Donibane jaia 05.jpg|alt=
Fitxategi:Sagues Donibane jaia 01.jpg|Sua. Atzean Zurriola eta Urgull mendia
Fitxategi:Sagues Donibane jaia 06.jpg|Solstizioko eguzkia Saguesen
Fitxategi:Sanjuansua2023.jpg|2023ko San Juan Sua

## Erreferentziak 
## Ikus, gainera 
* Gros
* Okendo etxea
* Ulia mendia
* Uliako parkea
* Ulia

## Kanpo estekak 
* San Juan sua  (Sagues - 2023)
* San Juan gaua 2017 Sagueseko Tomas Alba zabalgunean Ulia auzo-elkartea (2017-06-23)
* Okendo kultur-etxea
* Zubiri-Manteo institutua
The Fame

eskuinera|thumb|Logotipoa album
**The Fame** Lady Gagaek 2008. diskoa kaleratu egingo da. Disko honen lehenengo singlea Just Dance izan zen.

### Abestiak 
* 1. Just Dance
* 2. LoveGame
* 3. Paparazzi
* 4. Beautiful, Dirty, Rich
* 5. Eh, Eh (Nothing Else I Can Say)
* 6. Poker Face
* 7. The Fame
* 8. Money Honey
* 9. Again Again
* 10. Boys Boys Boys
* 11. Brown Eyes
* 12. Summerboy

## Kanpo estekak
Korrespondentzia (argipena)

**Korrespondentzia** izendapenak zenbait erabilera ditu:

* Posta bidezko harremana,
** merkataritza-arloko postazko harremana, arloko gutunak eta bestelako komunikazio-teknika eta ohituretan datzana;
* egokitasuna, bi multzoen elementuen arteko edonolako harremana;
* estatistikan, egokitasun-analisia, aldagai anitzeko analisiko teknika bat.
Karl-Heinz Rummenigge

'*Karl-Heinz *Kalle* Rummenigge*' (1955eko irailaren 25a, Lippstadt, Ipar Renania-Westfalia) alemaniar futbolari ohi bat da. Alemaniako futbol selekzio nazionalarekin 1980ko Eurokopa irabazi, eta 1982 eta 1986ko Munduko Futbol Txapelketako txapeldunordea izan zen. 1980 eta 1981ean Europako futbolari onenaren Urrezko Baloia saria bereganatu zuen.

Karl-Heinz Rummenigge futbolari azkar, trebe eta sarkorra izan zen, FC Bayern München taldean sekulako garrantzia izan zuen, han bere ibilbideko hamar urte onenak igaro zituelarik, 162 gol sartuz eta UEFAko Txapeldunen Liga birritan irabaziz (1975 eta 1976), Kontinentearteko Kopa bat ere irabazi zuen, gertakari guzti hauek garai guztietako alemaniar futbolari onenen artean zegoela garbi adierazten dute.

## Kanpo estekak 
* Rummeniggeren omenezko bideoa ikusgai. Youtube.com
Sønderborg

**Sønderborg** Danimarkako Hegoaldeko Danimarkako eskualdean kokaturik dagoen herria da,* Alssund* itsasartearen bi ertzetan, alde zaharra Als uhartean eta berria Jutlandiako penintsulan.

## Historia 
Valdemar I.ak vendoen erasoetatik babesteko 1158an Als uhartean Sønderborg gaztelua eraiki zuen, *Sønderborg Slot*. Hurrengo urteetan hainbat zabalkunde ezagutu zituen, baita hainbat jabe ere. 1571ean Schleswigeko Dukeak eskuratu zuen.

Gazteluaren inguruan herria eratuz joan zen. 1256an dokumentu batean aipatzen da dagoeneko eta 1461ean Kristian I.ak hiri eskubideak eman zizkion.

Schleswigeko bi gerretan Daniar armadaren egoitzetako bat izan zen baina 1864ean Prusia jabetu zen dukerri osoaz. 1920an eginiko botazioan Ipar Schleswigek Danimarkan sartzea erabaki zuen, Sønderborgen %56ak Alemanian jarraitzearen alde bozkatu bazuen ere.

## Iruditegia 

Irudi:Sønderborg Slot.3.jpg|Sønderborg gaztelua.
Irudi:Schloss Augustenburg.jpg|Augustenborg jauregia.
Irudi:Soenderborg Map.png|Sønderborg hiriaren planoa.

## Kanpo estekak
Pastoral (erlijioa)

**Pastorala** eliza bateko jarraitzaileekin apaizek eta beste buru erlijiosoek burutzen duten laguntza espiritual, aholkularitza eta bestelako ekintzen multzoa da.
Aabenraa

**Aabenraa** edo **Åbenrå** (alemanieraz *Apenrade*, hego jutlandieraz *Affenråe*) Danimarkako Hegoaldeko Danimarkako eskualdean kokaturik dagoen herria da, izen bereko fiordoan.

## Etimologia 
Danierazko *åben strand* hitzetatik dator, "hondartza irekia" esan nahi du. 1948an Danieraren idazkera erreformak Å ezarri zuen Aa-ren ordez baina Aabenraak kontrako iritzia azaldu zuen, munduko hirien zerrendetako lehenengo tokia galduko baitzuen. Gaur egun ere lehia honek jarraitzen du.

## Historia 
Apezpikuaren *Opnør Hus* gazteluaren inguruan eratuz joan zen Aabenraa eta 1240an merkatal hiri eskubideak jaso zituen. Arrantzari loturiko industria garatu zen ertaroan.

Bere kai aproposa zela eta, 1750 eta 1864 artean Mediterraneoko, Txinako, hego Amerikako eta Australiako hiriekin harreman komertzialak eratu zituen. Danimarkako monarkiaren hirugarren flota handiena ere bertan ezarri zen eta ontzigintza industriak ere garrantzia hartu zuen. Bertan eraiki zen esate baterako *Cimber* belauntzia, 1857an Liverpool eta San Francisco arteko bidea 106 egunetan burutu zuena.

1864ean Schleswigeko Gerrak Prusiaren esku utzi zuen eta 1920ko botaziorarte ez zen berriz Danimarkan sartuko. Botazio hartan Ipar Schleswigek danimarkan sartzea erabaki zuen, Aabenraan %55ak Alemaniaren alde egin bazuen ere. Gaur egun oraindik alemaniar komunitate handia dago eta beren egunkaria ere badute *Der Nordschleswiger*.

## Ondasun nabarmenak 
* San Nikolas eliza (*St. Nikolaj kirke*): Valdemar I.aren garaian eraikia, 1250 urtearen inguruan.
* Brundlund gaztelua (*Brundlund Slot*): Margarita I.ak 1400an eraikia.
* XIX mende hasierako auzo ugari mantentzen dira.

## Kanpo estekak 
*  ofiziala
*  Visit Aabenraa, turismo bulegoaren webgunea
Ekisoain (argipena)

**Ekisoain** zenbait leku eta pertsonaren izena da:

## Toponimia 
* Ekisoain: Ibargoitiko etxaldea.

## Deitura 
* Francisco Javier Ekisoain, *Zupo* (1962 -), eskubaloi jokalari ohia eta entrenatzailea.

## Erreferentziak
Sagues (argipena)

**Sagues** zenbait lekuren izena da.

* Sagues: Zizurreko herria, Nafarroan.
* Sagues: Donostiako auzoa, Gipuzkoan.

## Erreferentziak
Oloritz (argipena)

**Oloritz** zenbait leku eta pertsonaren izena da.

## Toponimia 
* Oloritz: Orbaibarreko udalerria.
* Oloritz: aipatu udalerriari izena ematen dion herria.
* Olorizgoiti: Artzibarreko herri hustua.
* Olorizbeiti: Artzibarreko herri hustua.

## Deitura 
* Hermilio Oloritz (1854 - 1919), historialari eta politikaria.
* Josefina Olóriz (1894 -), Argentinan jaio eta Donostiako lehen emakumezko zinegotzietakoa.

## Erreferentziak
Astrakhan

**Astrakhan** (errusieraz Астрахань, kazakheraz Хажы-Тархан, tatareraz Әстерхан, *Ästerxan*, persieraz حاجی‌ترخان , *Haji-Tarkhan*) Errusiako hiria da, Astrakhan oblasteko hiriburua eta gune administratiboa. Volga ibaiaren deltan dago, Kaspiar itsasotik 80 kmra eta itsas mailatik -28 metrora. 2010ean 520.339 biztanle zituen.

Astrakan mugako hiria da eta Errusiaren hegoaldeko atea. Europa eta Asiaren arteko bidegurutzean dagoenez gero, merkataritza eta garraio gune estrategikoa da. Volga ibaiak Ipar itsasoa, Beltza, Baltikoa eta Mediterraneoa lotzen ditu.

## Geografia 
Hiria Kaspiar beheragunean dago, lurralde agor eta zuhaitzik gabekoan, Moskutik 1.534 kmra. Volgaren deltako 11 uharte hartzen ditu eta 500 km²-ko azalera dauka. Ibaiarekin lotutako kanal ugariak direla eta *Hegoaldeko Venezia* ezizenaz ezaguna da.

## Historia 
Erdi aroan Volgaren eskuineko bazterrean kokatutako Khadzhi-Tarkhan, gaur egungo hiritik 11 kmra zegoena, Urrezko Hordatik bereizitako Astrakhango khanerriko hiriburua izan zen. 1395ean Tamerlanek konkistatu zuen eta 1556an Ivan Izugarriak. 1558an Volgaren ezkerreko bazterrean zurezko gotorleku bat egin zen. Hori izan zen oraingo Astrakhanen hasiera. 1569an hiriak Otomandar armadaren setioari aurre egin zion. 1582 eta 1589 artean harri eta adreiluzko gotorlekua eraiki zen: Astrakhango Kremlina, 2008tik Gizateriaren ondare izateko proposaturik dagoena.

XVII. mendean Errusiaren ekialderazko irteera bilakatu zen. Hirian kokatu ziren Armenia, Persia, India eta Khivako merkatari ugariek izaera nazioanitza eta heterogeneoa eman zioten. 1670 eta 1671n, hamazazpi hilabetez, Stenka Razinen kosakoen mendean egon zen. 1705ean, Kondraty Bulavinen matxinada gertatu zenean, hiria Petri I.a tsarraren aurka altxatu zen. 1711n Errusiar Inperioko gubernia bateko hiriburu bilakatu zen. Sei urte geroago, Errusiak Erdialdeko Asian egin zuen lehenbiziko sarraldia Astrakhandik abiatu zen. Ontzigintzak indar handia dauka eta elikagai, argindar, kimika, zur, makineria eta metal industriak ere daude. Nekazaritzari dagokionez, eskualdeko tomate eta angurriek ospe handia dute eta herrialde osora esportatzen dira.
### Trena 
Trenez iparralde (Volgograd, Mosku), ekialde (Atyrau) eta hegoaldearekin (Baku, Makhatxkala) loturik dago. Tren zuzenak daude Mosku, Volgograd, San Petersburgo, Baku, Kiev, Brest eta beste hiri batzuetara joateko.

## Hiri senidetuak 
Astrakhan ondorengo hiriekin senidetuta dago:

* 
* 
* 
* 
* 
* 

## Erreferentziak 
## Ikus, gainera 
* Astrakan, *karakul* ardi jaioberrien larrua, eta hortik larru honekin eginiko beroki eta kapelak

## Kanpo estekak 
*  Hiriaren webgune ofiziala
Herning

**Herning** Danimarkako Erdialdeko Jutlandiako eskualdearen erdialdean dagoen hiria da, Viborg hiriburutik 53 kilometrotara eta Århusetik 93ra. Danimarka guztiko hamaikagarren hiri populatuena da.

## Historia 
1800 urte inguruan populazioaren hazkuntzarekin eremu baserritarren artean merkataritza gune bat eratuz joan zen. 1913an bihurtu zen Herning merkatal hiria. Ehungintza industria iritsi zen ondoren. Urteetan hau izan da Herningeko industria esanguratsuena, gaur egun aktibitate ekonomikoa dibertsifikaturik badago ere.

Bi aldiz izendatu dute "Urteko Danimarkako Hiria", 1965 eta 2003an.

## Ondasun nabarmenak 
* **Messecenter Herning Kongrescenter**: Eskandinaviako Erakustazoka handiena da. 1954ean ireki zen.

## Kirolak 
FC Midtjylland taldea azken urteetan bikain ibili da eta 2015eko Daniar superliga irabazi du. Zazpi aldiz jokatu du Danimarkako Kopako finala ere baina ez du titulu hori eskuratu.

Bestalde Bjarne Riis txirrindulariak 1996ko Frantziako Tourra irabazi zuen.

## Kanpo estekak 
*  Webgune ofiziala
*  Messecenterren webgune ofiziala

thumb|ezkerrera|700px
Fisherman's Blues

'''Fisherman's Blues'* (euskaraz *Arrantzalearen Blusa*) 1988an The Waterboys eskoziar-irlandar musika taldeak izen bereko *Fisherman's Blues* diskoaren barnean kaleratu zuen abesti bat da.

## Kanpo estekak 
* *Fisherman's Blues'' abestia entzungai. Youtube.com
Astrakan

thumb|320px|*Karakul* ardi jaioberria
**Astrakan** *karakul* arkumearen larru mota da, oso estimatua larrugintzan, batez ere kapelak eta berokiak egiteko. Luxuzko produktu da, oso berogarri den ile kizkur eta leuna dela-eta.

Larru mota hau lortzeko arkume jaioberriarena (3 egun gehienez) edo hilaurrarena izan behar du. Azken hauek dira estimatuenak, ilea sarri-sarria, leun-leuna eta beltz-beltza delako. Askotan, umegaltzea berezkoa dela esaten bada ere, sarri umekia ardi-amaren sabeletik aterarazten da ernaldiaren azken egunetan larrua lortu ahal izateko. Arkume bakoitzetik lortutako larru azalera oso txikia denez, animalia ugari behar dira jantzi bakarra lortzeko (beroki bat egiteko 30 bat behar dira). Urtean lauzpabost milioi arkume hiltzen dira mundu osoan astrakan eskaerari aurre egiteko.

Izena Astrakhan hiritik datorkio (egungo Errusian dagoena), XV-XVI. mendeetan khanerri mongol baten hiriburua izan zena.

## Kanpo estekak
Walkabout

**Walkabout** (euskaraz *harat-honata* edota *txangoa*) Australiako aborigenen hastapen erritu bat da. Hau nerabetzaroan burutzen da eta errituak irauten duen sei hilabete inguruko denboraldian zehar gaztea outback edo basamortuan bizi da.

Praktikan arbasoen aztarnak jarraitu eta haien heroi heroi egite edo ezaugarriak imitatzen saiatzen dira. Basamortuko ibilaldi luze hauek euren artean urrun dauden herrien arteko hartu emanetan garrantzia dute (bai materialki zein espiritualki).

## Kanpo estekak
Astrakhan (argipena)

**Astrakhan** Errusiako hiri bat da. Hiri honekin zerikusia duten honakoa ere izan daiteke:

## Tokiak 
* Astrakhan oblasta, Errusiako banaketa administratiboa
* Astrakhan khanerria, XV-XVI. mendeetako tatar estatu feudala
* Astrakhan barrutia, Kazakhstan iparraldeko Akmola probintziakoa

## Bestelakoak 
* Astrakhan, Errusiar Armadako korbeta

## Ikus, gainera 
* Astrakan, *karakul* ardi jaioberrien larrua, eta hortik larru honekin eginiko beroki eta kapelak
Ametsaldia

[thumb|300px|*Ametsaldia* irudikatzen duen [indigena|aborigen labar-pintura.]]

**Ametsaldia** edo **Ametsaren garaia** (ingelesez: *Dreamtime*) Australiako aborigenen mitologian nolabaiteko *bazen behin* sakratu bat da, bai eta aborigenen siniskera edo erlijioaren osagai nagusia ere.

Gaur egun ezagutzen dugun garaia baino antzinagoko aroa da, non izaki totemikoek *Sorrera* delakoa gauzatu zuten. *Ametsaldiak* munduaren sorrera eta jatorria azaltzen ditu, Australiako uhartea eta bertako lehenbiziko biztanleen sorrera. Australiar aborigenen siniskeren arabera, Ametsaldia oraindik existitzen da eta behar espiritualak asetzeko erabil liteke. Berataz baliatuz, izpirituekin harremanetan jarri eta aurreiragarpen esanahia argitu liteke, bai eta gaixotasun eta ezbeharrak ere.

Baiame, *Lehenbiziko Izakiak*, ametsen munduari itxura edo forma ematen zion.

## Tjukurpa 
*Ametsaldia* munduaren sorrera aurreko aroa da, dena ukigaitza eta espirituala zen aroa.

## Ikus gainera 
* Australiar aborigenak

## Kanpo estekak
New York Groove

"**New York Groove**" Russ Ballardek idatzitako abestia da, lehenengo Hello taldeak 1975ean grabatua eta geroago Ace Frehleyk grabatua 1978an.

## Hello 
Hello glam rock talde britaniarrak lehen aldiz grabatu zuen abestia 1975ean, beraien lehen albumerako, *Keeps Us Off The Streets*. Abestiaren bertsio hau *Grand Theft Auto IV* bideo-jokoan agertzen da, jokoan agertzen den Liberty Rock Radio irrati katean.

Abestia EBko Top 10 zerrendan sartu zen, taldeak britaniar glam rockean zuen garrantziaren eredu. Alemanian, taldeak zerrendetako 7. postua lortu zuen 1976ko otsailean, nahiz eta zerrendetan lau hilabete arinago sartu izan, 1975eko urrian. Abenduaren 6an, Hello taldeak "New York Groove" abesti jo zuten "Disco '75" telebista saio alemaniar arrakastatsuan. 1975 urtearen amaieran, "New York Groove" abestiak 1. postua lortu zuen "Discothek im WDR" WDR2-zerrendan, baita "WDR2-Schlagerrallye" zerrendan ere.

## Ace Frehley 
Ace Frehleyk abestia grabatu zuen 1978an argitaratu zen bere bakarlari albumerako.

Frehley, orduan Kisseko beste taldekideak bezala, bakarlari album bat grabatu eta kaleratu zuen. Single modura kaleratu zuten, eta abestiak 13. postua lortu zuen Ameriketako Billboard Hot 100 zerrendan, Kissen bakarlari albumetako singleetatik postu altuena lortu zuelarik. Kissek "New York Groove" jo zuen 1979 eta 1980 urteetako biretan, eta Frehleyren "abestia" bihurtu zen 1980 eta 90 hamarkaldietako bakarlari biretan, baita 1996an Kissekin batu zenean ere.

1996ko *You Wanted the Best, You Got the Best!!* albumaren edizio japoniarrean (eta AEBetako binilo edizioan) abestiaren zuzeneko bertsioa bat agertzen da, 1980an Sydney, Australian grabatua, Eric Carr bateriarekin kaleratu zuten zuzeneko grabazio gutxietako bat.

Ace Frehleyk *Rolling Stone* aldizkariarentzako esan zuen berak egin zuen bertsioa New York Cityko Rudy Giulani baino arinagoko Times Square plazan prostitutekin izan zuen esperientzia batek inspiratu zuela.

### Anuntzioak, filma eta beste erabilpenak 
Ace Frehleyren grabazio 2006ko *A Guide to Recognizing Your Saints* filman agertzen da, baita 2010ean Oscarra irabazi zuen *Inside Job* filmean ere. USA Network katean erabili zuten *White Collar* telesaila promozionatzeko, baita TLC kateko *NY Ink* errealitate saioko musika moduan ere.

Abestiaren melodiak Soda Stereo rock talde argentinarra inspiratu zuen "Zoom" abestia idazteko 1995eko Sueño Stereo albumerako. Brooks Buforden izenburu bereko abestian ere agertzen da.

## Kanpo estekak
Mendibile

**Mendibile** Euskal Herriko zenbait lekuren izena da.

* Mendibile: Zuberoako herria.
** Mitikile-Larrori-Mendibile: herri hori dagoen udalerria.
* Mendibile: Leioako auzoa.
** Mendibilbarri: aipatu auzoaren ondoko auzo berria.

## Ikus, gainera 
* Mendibil
Soltxaga (argipena)

**Soltxaga** zenbait leku eta pertsonaren izena da.

## Toponimia 
* Soltxaga: Orbaibarreko herria.

## Deitura 
* Jose Soltxaga (1881 - 1953), militarra.
* Carlos Soltxaga (1944 -), PSN eta PSOEko buruzagia.
* Florencio Soltxaga (1945 -), kazetaria.
Peter Criss (albuma)

***Peter Criss*** Kiss hard rock talde amerikarreko bateria eta abeslariaren 1978ko bakarlari albuma da. 1978ko irailaren 18an Kisseko taldekideek kaleratu zituzten lau bakarlari albumetako bat da. Beste albumak Gene Simmonsek, Paul Stanleyk eta Ace Frehleyk kaleratu zituzten. Albuma Vini Ponciak ekoiztu zuen, nork geroago Kissen *Dynasty* (1979) eta *Unmasked* (1980) albumak ekoiztuko zituen.

Albuma Kissen 1978ko bakarlari albumetatik arrakasta gutxien eduki zuena izan zen, US *Billboard* album zerrendan 43. postua lortu zuelarik. Bestalde, lau albumetatik bi single dituen bakarra izan zen: "Don't You Let Me Down" eta "You Matter to Me".

Criss "Tossin' and Turnin'" abestiaren bertsioa egin zuen, 1961eko udan AEBetan 1. postua lortu zuen Bobby Lewisen abestia. Horregatik, Kissek abestia jo zuen beraien 1979ko biran.

Album honetako material asko 1971n idatzia izan zen, Peterren Kissen sartu baino lehenagoko Lips talderako.

## Abesti zerrenda 
## Bertsioak 
* Harvey Milk taldeak "Easy Thing" bertsionatu zuen beraien *The Singles* arrakasten albumean.

## Langileak 
Hurrengo musikariek *Peter Criss* albumean jo zuten.
* Peter Criss - ahotsak, bateria 1-5 eta 9 abestietan, perkusioa 3, 6-10 abestietan, koruak
* Allen Schwartzberg - bateria 1, 2 eta 10 abestietan
* Bill Bodine - baxua 1-5 eta 9 abestietan
* Neil Jason - baxua 1, 2 eta 10 abestietan
* Art Munson - gitarra 1-5 eta 9 abestietan
* Stan Penridge - gitarra 1-5, 8 eta 9 abestietan, koruak
* Elliot Randall - gitarra "Easy Thing" eta "I Can't Stop the Rain" abestietan
* John Tropea - gitarra 6, 7 eta 10 abestietan
* Brendan Harkin - gitarra "Easy Thing" abestian
* Steve Lukather - gitarra soloa "That's The Kind of Sugar Papa Likes" eta "Hooked on Rock and Roll" abestietan
* Bill Cuomo - teklatuak 1-5, eta 9 abestietan
* Richard Gerstein - teklatuak 6, 7 eta 10 abestietan
* Davey Faragher, Tommy Faragher, Danny Faragher, Jimmy Faragher, Maxine Dixon, Maxine Willard, Julia Tillman, Vini Poncia, Annie Sutton, Gordon Grody - koruak
* Tom Saviano - trompa arregloak
* Michael Carnahan - saxofoi soloa "Tossin' and Turnin'" abestian, saxo baritonoa "Hooked on Rock 'n' Roll" abestian

## Zerrendak 
**Albuma** - Billboard (Ipar Amerika)

## Zertifikazioak 
## Argitalpenak 
* Casablanca NBLP-7122 (1978ko irailaren 18a): 1st LP (posterrarekin)
* Casablanca NBPIX-7122 (1978ko irailaren 18a): AEB irudi-diskoa
* Mercury 314 532 386-2 (1997ko irailaren 16a): CD remasterizatua (posterrarekin)

## Erreferentziak 
## Kanpo estekak 
* Kiss FAQ - Peter Criss, Noiz kontsultatua: 2005-07-13.
* KISSONLINE.COM Diskografia - Peter Criss, Noiz kontsultatua: 2008-07-28.
* The KISSFAQ - RIAA Zertifikazioak, Noiz kontsultatua: 2008-07-28
Svendborg

**Svendborg** Danimarkako Hegoaldeko Danimarkako eskualdean dagoen hiria da, Fionia uharteko bigarren hiria hain zuzen ere. 2003an merkatal hiri bihurtu izanaren 750 urteurrenaz koinzidituz "Danimarkako urteko hiria" izendatu zuten.

## Geografia 
Svendborg Fionia uhartearen hegoaldean kokaturik dago. Lau uharte txikiagok babesten dute hiria, Tåsinge eta Thurø (udalerri barnean daudenek), eta Langeland eta Ærø uharteek.

## Historia 
1229an Valdemar II.aren eskutitz batean aipatzen da *Svinæburgh* izenarekin. Izenaren jatorria ez dago argi, danieraz *svin* zerria baita eta *marsvin* mazopa, beraz zerriak edo mazopak dauden hiria izango litzateke.

1236an Frantziskotar monasterioa eraiki zen herrian eta bertan iraun zuen 300 urtez. 1253an merkatal hiri eskubideak jaso zituen eta harresi eta babes dorreak eraiki ziren, armarriko hiru dorreak izan bide ziren, zeinetako bi dorrek "Skattertårnet" eta "Kyseborg" izenak zituzten eta hirugarrenaren izenik ez da gorde. Svendborgtik ekialdera zegoen Ørkild gazteluan apezpikua bizi zen baina herritarren erregearen alde egin zuten 1536ko Erreforman.

1536tik aurrera hasieran garapena ezagutu bazuen ere hurrengo bi mendetan izurriteak, suteak eta atzerritarren okupazioak ezagutu zituen.

XIX. mendeko Industria Iraultzak onura handiak ekarri zizkion hiriari eta popolazioa asko handitu zen. A. P. Moller-Maersk Group itsas garraio enpresa multinazionala bertan sortu zen.

## Kanpo estekak 
*  Webgune ofiziala
Pêr Denez

**Pêr Denez** edo jaiotzez **Pierre Denis** (Rennes, Ille eta Vilaine, 1921eko otsailaren 3a – Romillé, Ille-et-Vilaine, 2011ko uztailaren 30a) hizkuntzalari, irakasle eta idazle bretainiarra izan zen.

Nerabezaroan bretainiera bere kabuz ikasi zuen, unibertsitatean ikasketa horietan sakondu zen eta lehenengo lanak argitaratu zituen garai horretan. Azkenik, hizkuntza horretako idazlerik emankorrenen eta ezagunenen artean dugu. Halaber, beste kultura batzuetara irekita zegoen, esperanto ikasiz besteak beste.

## Bibliografia 
### Fikzioa 
* ''Glas evel daoulagad c'hlas ha ne oant ket ma re*, Al Liamm 1979
* *Hiroc'h eo an amzer eget ar vuhez*, Mouladurioù Hor Yezh, 1981
* *Evit an eil gwech*, MHY, 1982
* *Eus un amzer 'zo bet*, MHY, 1992
* *En tu all d'an douar ha d'an neñv*, MHY, 1993
* *Da Rouz An Noz*, MHY, 1996

### Hizkuntzalaritza 
* *Kentelioù brezhoneg : eil derez*, Al Liamm, 1971
* *Étude structurale d'un parler breton : Douarnenez*, (3 lib.), Université de Rennes, 1977
* *Geriadur brezhoneg Douarnenez*, 4 lib., Mouladurioù Hor Yezh, 1980, 1981, 1985
* *Mont war-raok gant ar brezhoneg*, MHY, 1987
* *Brezhoneg buan hag aes*, Hor Yezh, 1997 (Merwen Runpaot-ek esperantora itzulita *La bretona lingvo rapide kaj facile* izenburuarekin)

### Saioak 
* *Les contes de Luzel*, Hor Yezh, 1995.
* *Bretagne et peuples d'Europe*, MHY, 1999.
* *Yezh ha bro*, MHY, 1998.

### Askotarikoak 
* *Korf an den* (*Le corps de l'Homme*) ; Brest, Skridoù Breizh , 1943. Anatomiaren eskuliburua.
* *Aquis submersus* (Teodor Storm), Al Liamm, 1950. Itzulpena.
* *Dictionnaire des romanciers de Bretagne'', Keltia Graphic éditions, 1999

## Kanpo loturak 
* "Per Denez, bretoieraren erraldoia, hil da" (Sustatu)
Fiesta (The Pogues)

**Fiesta** (euskaraz *Festa*) 1988an The Pogues irlanda-ingeles musika taldeak *If I Should Fall from Grace with God* diskoaren barnean kaleratu zuen abesti bat da.

## Kanpo estekak 
* *Fiesta* abestiaren bideoklipa ikusgai. Youtube.com
Silkeborg IF

[thumb|250px|[FC Københavnen aurkako partida.]]

**Silkeborg IF** (*Silkeborg Idraetsforening*) aspaldiko taldea da, 1917an sortu baitzen, hala ere ez zuen Danimarkako futbol liga gorenera iristerik lortu 1987 arte.

Emaitzarik onenak 90. hamarkadan izan zituen 1994ean Daniar superliga eta superkopa lortuz, 1996an UEFA Intertoto Kopa irabaziz eta 1998an ligako bigarren postua eskuratuz. 2001ean Danimarkako Kopa irabazi zuen.

2017-18 denboraldian Kopa finala jokatu du, ez du irabazi ordea.

## Palmaresa 
**Danimarkan**:
* Daniar superliga:
** Txapelduna (1): 1994
** Bigarrena (1): 1998
* Danimarkako superkopa (1): 1994
* Danimarkako Kopa:
** Txapelduna (2): 2001, 2024
** Finalista (1): 2018

**Europan**:
* UEFA Intertoto Kopa (1): 1996

## Kanpo estekak 
*  orri ofiziala
Margarita Iruñekoa

**Margarita Iruñekoa** (Guardia, 1128 – Palermo, 1183ko abuztuaren 12a) Iruñeko Erresumako infanta, Gilen I.a Siziliakoaren erreinaldian (1154–1166) Siziliako Erresumako erregina ezkontidea eta Gilen II.a Siziliakoa adingabea zela erregeordea izan zen.

Aita Gartzia V.a Nafarroakoa eta ama Margarita l'Aiglekoa izan zituen. Neskato bat besterik ez zela, oraindik printzea eta bere aitaren laugarren semea zen Gilen I.a Siziliakoa ezkondu zuen. Isidoro La Lumia historialariaren esanetan, adinekoa zenean *bella ancora, superba, leggiera* (oraindik ederra, harroa, arina) zen.

Lau seme izan zituen:
* Rogelio (1152 – † 1161)
* Roberto (1153 – † 1158),
* Gilen (1155 – † 1189)
* Henrike (1158 – † 1172).

## Erreferentziak 
## Kanpo estekak
The Fame Monster

eskuinera|thumb|Logotipoa album
**The Fame Monster** Lady Gagaek 2009. EP diskoa da. Disko honen lehenengo singlea Bad Romance izan zen.

### Abestiak 
* 1. Bad Romance
* 2. Alejandro
* 3. Monster
* 4. Speechless
* 5. Dance in the Dark
* 6. Telephone
* 7. So Happy I Could Die
* 8. Teeth

## Kanpo estekak
Tønder

**Tønder** Hegoaldeko Danimarkako eskualdean kokaturik dagoen herria da, Danimarka eta Alemaniaren arteko mugan hain zuzen ere.

## Historia 
Al Idrisi geografo arabiarrak jadanik aipatu zuen XII mendean *Tu(r)ndira* izenaz, zeina Tønder edo 4 kilometrotara dagoen Møgeltønder herrixka izan daitekeen.

**Hansako Ligako** hiri eskubideak jaso zituen 1243. urtean, Danimarkako lehenengo merkatal hiri bihurtuz. 1532an uholde handiak jasan zituen baina okerragoa izan zen 1550an John II.ak Schleswig-Holstein-Haderslevko dukeak hainbat dike eraiki eta Tønderrek itsasorako bidea eta ondorioz kaia galdu zituenean. XVII eta XVIII mendeetan ehungintza industria sortu zen. Garai hartakoak dira gaur egun ikus daitezkeen etxe zaharrenak.

1864an **Schleswig Dukerria**ren barnean gelditu zen eta Alemania eta Danimarkaren artean egon zen, 1920an botaketa egin arte. Botazio hartan Iparraldeko Schleswig Danimarkan gelditu zen, Tønderren %76,5ak Alemaniaren alde egin bazuen ere.

Lehen Mundu Gerran Alemaniako Zeppelinen basea egon zen bertan.

## Kultura 
Abuztuan *Tønder Festival* jaialdia izaten da. Folk musika tradizionala eta modernoaz gozatzeko parada izaten da.

## Iruditegia 

Irudi:Tønder gamle rådhus.jpg|Udaletxea.
Irudi:Storegade, Tondern, Fussgaengerzone.jpg|Tønderreko eliza.
Irudi:Tønder-Kirche01.jpg|Elizako kalea.
Irudi:Storegade, Tondern, Fussgaengerzone.jpg|Alde zaharreko kalea.
Irudi:Ubjergkirke1.jpg|Ubjerg eliza.
Næstved

**Næstved** Danimarkako Seelandia eskualdeko udalerria da, Sjælland uhartearen hegoaldean kokaturik dagoena.

## Historia 
Bikingoen garaia baino askoz lehenagoko aztarnak aurkitu dira Næstveden, K.a. IV mendekoak hain zuzen ere. Danierazko *Næs* (penintsula) eta *Tved* (soildutako basoa) hitzen elkarketak sortu du herriaren izena. Edozela ere, monje beneditarrek 1138an San Petri eliza hartu zutenerako herria bazela uste bada ere, hauek eman zioten indarra Næstvedi.

## Ondasun nabarmenak 
* '*San Petri eliza (*Sankt Peders Kirke*):** Hiriko bost elizetako bat da. 1135ean eraiki zen eta 1375etik aurrera Danimarkako eraikin gotiko handiena eta ederrenetarikoa da. Adreilu gorriz egina dago.
* **San Martin eliza (*Sankt Mortens Kirke*):** XIII mende hasieran eraiki zela uste da. San Petri elizatik gertu dago eta antz handia daukate, hau txikiagoa bada ere.
* **Næstved Museoa (*Næstved Museum*):** Næstved hiriaren bilakaera osoa erakusten duen museoa da.
* **Gavnø jauregia (*Gavnø Slot*):** Gavnø uhartean dagoen gaztelua da. 1737tik gaur arte Reedtz-Thott familiarena izan da. 9.3&nbsp;km²-ko azalera du, erdia basoek estaltzen dutelarik. Bereziki famatuak dira bere lorategiak batez ere udaberriak tulipanak loratzen direnean.

## Kirolak 
Hiriko futbol taldea **Næstved BK** da. Bi aldiz izan da Daniar superligako azpitxapelduna, 1980 eta 1988an, eta behi Kopako azpitxapelduna 1994ean. Saskibaloi taldea ere badu, **Team FOG Næstved*', hau ere bigarren izana Danimarkako Kopan 2007 eta 2009an.

## Hiri senidetuak 
2007an ondorengo hiriekin senidetu zen Næstved:
* 
* 
* 
* 

## Iruditegia 

Irudi:Skt. Peders Kirke - Næstved.jpg|San Petri eliza.
Irudi:Skt. Mortens Kirke - Næstved.jpg|San Martin eliza.
Irudi:Helligaandshuset Naestved2.jpg|Næstved Museoa.
Irudi:Gavno Slot (2461557643).jpg|Gavnø gaztelua.
Irudi:Naestved Harbour.jpg|Næstvedeko kaia.

## Kanpo estekak 
*  Turismo bulegoko webgunea
Erramu Igandea

Eliza Katolikoan, **Erramu Igandea** Aste Santuko lehen eguna da. Izena Jesus Nazaretekoa Jerusalenera sartu zeneko ebanjelioko pasartetik dago, non jendetzak Jainkoaren Seme moduan jaso zuen, zuhaitz adarrak eskainiz. Erramu igandeko ohitura moduan Euskal Herrian erramu adarrak eramaten dira elizara egun horretan bedeinkatuak izan daitezen. Beste leku batzuetan olibondoko nahiz palmondoko adarrak eramaten dira.

## Ikus, gainera 
* Aste Santua

## Kanpo estekak 
*Erramu Igandea Bilbon 2017an.
Alcaligenes

**Alcaligenes** generoa bakterio Gram negatiboz osatua dago, orokorrean bazilo itxura dutenak. Aerobio hertsiak (O/H: +/-) eta mugikorrak dira (flagelo peritrikoak dituzte). Ez dute esporarik sortzen.

Hainbat aminoazido eskuratzeko erabiltzen dira industrian bakterio hauek.

Genero honetako espezie ezagunena *Alcaligenes faecalis* da, ugaztunen heste-traktuan oso ugaria dena. Mikrobio hau oportunista da, hots, immunitate-sistema ahula dutenengan infekzioak eragin ditzake.

## Kanpo estekak 
*  Alcaligenes
Born This Way

**Born This Way** Lady Gagak 2011ko Maiatzaren 23an diskoa kaleratu zuen. Disko honen lehenengo singlea Born This Way izan zen, eta hainbat eta hainbat sari eraman ditu artistak honi esker.
Musika Popa, Rocka eta Elektronikoak nahasten ditu eta diskoaren ikuspuntua norberak bere burua behintzat honartzen eta hortik aurrera jarraitzen erakusten du.

### Abestiak 
* 1. Marry the Night
* 2. Born This Way
* 3. Government Hooker
* 4. Judas
* 5. Americano
* 6. Hair
* 7. Scheiße
* 8. Bloody Mary
* 9. Black Jesus · Amen Fashion
* 10. Bad Kids
* 11. Highway Unicorn (Road To Love)
* 12. Heavy Metal Lover
* 13. The Queen
* 14. Yoü & i
* 15. The Edge Of Glory

### Salmentak 
Diskoa iTunes-eko 1º-a izan zen bi asteetan zehar, eta guztira 5.000.000 salmenta baino gehiago izan dira. Lady Gagak egindako lana ikusita, eta disko honi esker, POPAREN ERREGINA izendatu da.

## Kanpo estekak
Paul Stanley (albuma)

***Paul Stanley*** Kiss hard rock talde amerikarreko gitarjole erritmikoa eta abeslari nagusiaren 1978ko bakarlari albuma da. 1978ko irailaren 18an Kisseko taldekideek kaleratu zituzten lau bakarlari albumetako bat da. Beste albumak Gene Simmonsek, Peter Crissek eta Ace Frehleyk kaleratu zituzten.

Albumak AEBetako Billboard album zerrendako 40. postua lortu zuen. Kissen bakarlari albumetatik abesti originalak baino ez dituen album bakarra da, Simmons, Criss and Frehleyk bakoitzak bertsio bat grabatu zuten bitartean.

## Abesti zerrenda 
## Langileak 
* Paul Stanley - ahotsak eta koruak, gitarra erritmikoa, gitarra akustikoa, E-Bow, 7. abestiko gitarra guztiak
* Bob Kulick - gitarra nagusia, gitarra akustikoa
* Steve Buslowe - baxua 1-5 abestietan
* Richie Fontana - bateria 1-4 abestietan
* Eric Nelson - baxua 6-9 abestietan
* Craig Krampf - bateria 6-9 abestietan
* Carmine Appice - bateria 5 abestian
* Peppy Castro - koruak 3 eta 7 abestietan
* Diana Grasselli - koruak 2 abestian
* Doug (Gling) Katsaros - pianoa, Omni hari taldea eta koruak 7 abestian
* Steve Lacey - gitarra elektrikoa 8 abestian
* Miriam Naomi Valle - koruak 2 abestian
* Maria Vidal - koruak 2 abestian

### Ekoizpena 
* Jeff Glixman - ingeniaria, ekoizlea (5, 6, 8, 9 abestiak)
* Paul Grupp - ingeniaria
* Barbara Isaak - ingeniari laguntzailea
* George Marino - remasterizazioa
* Paul Stanley - ekoizlea, mixer
* Mike Stone - mixer

## Zerrendak 
**Albuma** - Billboard (Ipar Amerika)

**Singleak** - Billboard (Ameriketako Estatu Batuak)

**Singleak** - Billboard (Kanada)

**Singleak** - Billboard (Erresuma Batua)

## Zertifikazioak 
## Erreferentziak 
## Kanpo estekak 
* KISSONLINE.COM Diskografia - Paul Stanley, Noiz kontsultatua: 2008-07-28
Margrethe II.a Danimarkakoa

**Margrethe II.a Danimarkakoa**, izen osoa *Margrethe Alexandrine Þórhildur Ingrid, Schleswig-Holstein-Sonderburg-Glücksburg eta Bernadottekoa*, (Kopenhage, 1940ko apirilaren 16a - ) 1972tik 2024ra Danimarkako erregina eta estatu burua izan zen.
100px|thumb

## Biografia 
1940an jaio zen Kopenhageko Amalienborg jauregian. Gurasoak Frederiko IX.a Danimarkakoa eta Ingrid Suediakoa ziren eta jaiotzerakoan Danimarka Islandiaren jabe zenez hango Þórhildur izena ere jarri zioten alabari. Bikoteak hiru alaba eta semerik ez zuenez, 1953an Lege Salikoa aldatu zuten. Margrethe zaharrena izanik Danimarkako Koroaren oinordeko bihurtu zen.

Cambridgeko *Girton College* unibertsitatean arkeologia ikasketak egin zituen (1960-61), eta ondoren Zientzia Politikoak Århusko unibertsitatean (1961-62), Sorbonan (Parisen, 1963) eta London School of Economicsen (Londonen, 1965).

1967an frantziar diplomatiko eta aristokrata batekin ezkondu zen, Henri Laborde, Montpezateko Kondea. Honekin bi seme izan ditu, Frederik eta Joachim. 1972an aita hil zenean Margrethe II.a bihurtu zen Danimarkako erregina, eta senarra berriz Danimarkako Printzea. Christiansborg jauregiaren plazan jendetza baten aurrean izendatu zuten erregina. lelo hau aukeratu zuen berarentzako: *Jainkoaren laguntza, jendearen maitasuna eta Danimarkaren indarra*

Erreginaren funtzioak Danimarka atzerrian ordezkatzea eta herrialdean indar bateratzailea izatea dira nagusiki. Hauteskundeetan bozkatzeko eskubidea badu ere, Margrethe II.ak bozkarik ez ematea erabaki du bere neutraltasuna mantentze aldera.

2024ko urtarrilaren 14an, bere seme Frederiko X.aren alde abdikatu zuen.

## Kultura 
Hainbat hizkuntza hitz egiten ditu: daniera, frantsesa (senarrarena), ingelesa, suediera (amarena) eta alemaniera.

Margrethe II.a oso kultura zalea da. Margolaria, antzezlea eta hainbat liburu itzuli ditu danierara eta ingelesera. Eraztunen Jauna liburuaren edizio batean bere marrazkiak azaldu ziren eta H.C. Andersenen "beltxarga basatiak" nobelaren adaptazioa den filmean nekazari baten antzezpena egiteaz gain jantziak eta eszenatokiak diseinatu zituen.

## Aberastasuna 
Bere aberastasuna 1'2 mila milioi dolarretakoa dela estimatzen da, eta erret familia osoarenak 3'5 mila milioi dolar gainditzen ditu.

## Genealogia 
## Kanpo estekak 
*  Errege Etxearen webgune ofiziala
Lokomotiv Jaroslavl

**Lokomotiv Jaroslavl** (errusieraz: Локомотив Яросла́вль) Errusiako izotz-hockey taldea da. Kontinental Hockey Ligan jarduten du. Taldea bere jabe den Errusiar Trenbideengandik hartzen du.

2011ko irailaren 7an Minskera jolastera zihoazela hegazkinak istripua izan zuen aireratu bezain pronto, talde guztia hilez Alexander Galimov izan ezik. Entrenatzaileak eta Loko MHL taldeko lau jokalarik ere bizia galdu zuten.

## Kanpo estekak
Samoako errugbi selekzioa

[thumb|300px|[Ameriketako Estatu Batuetako errugbi selekzioa|Estatu Batuen aurkako partida, Donostian, 2018an.]]
**Samoako errugbi selekzioa** mundu mailako talde onenen artean dugu eta 2019ko sailkapenaren arabera 15.a da. Partida hasi aurretik *Siva Tau* dantza egiten dute.

## Palmaresa 
### Munduko Errugbi Txapelketa 
### Ozeano Bareko Nazioen Errugbi Kopa 
* Txapelduna (4): 2010, 2012, 2014, 2022
* Txapeldunordea (4): 2006, 2015, 2016, 2023
* **Ozeano Bareko Hiru Nazioak (11):** 1982, 1987, 1988, 1989, 1991, 1992, 1993, 1997, 2000, 2001, 2005

### Euskal Herrian 
## Kanpo estekak 
* Manu Samoa
Leotz (argipena)

**Leotz** zenbait leku eta pertsonaren izena da. Leotza espetxeko lurpeko gela ere bada.

## Toponimia 
* Leotz: Orbaibarreko udalerria.
* Leotz: udalerri honetako kontzejua.
* Leotz: udalerri honetako ibaia.
* Leotz dorrea: Fustiñanako etxagunea.

## Deitura 
* Rafael Leoz (1921 - 1976), Bakearen Nobel Sarirako prposatutako arkitektoa.

## Erreferentziak
Joanes Foixkoa (1450-1500)

**Joanes Foixkoa** (?, 1450 – Étampes, 1500eko azaroaren 5a) Nafarroako Erresumako infantea izan zen. Aita Gaston IV.a Foixkoa, ama Leonor I.a Nafarroakoa eta anai nagusia Gaston Vianako printzea izan zituen.

## Biografia 
Aitaren partez Narbonneko bizkonterria jarauntsi zuen eta harreman onak izan zituen bai Luis XI.a Frantziakoarekin bai Luis XII.a Frantziakoarekin. Izan ere 1476an Luis XII.aren alaba zen Maria Orleansekoa ezkondu eta bi seme-alaba izan zituzten:

* Germaine Foixkoa (1488–1538), Fernando II.a Aragoikoarekin ezkondu zena. Honek bere balizko eskubideak aldarrikatzeko Nafarroako konkista hasi zuen.
* Gaston Foixkoa (1489–1512), bere osaba Luis XII.aren jenerala izan zena.

1483an Frantzisko I.a Nafarroakoa hil zenean, Joanesek tronua aldarrikatu zuen Lege Salikoaren aitzakiarekin. Katalina I.a Nafarroakoa tronutik kentzeko Nafarroako Gerra Zibila hasi zuen.

## Erreferentziak 
## Kanpo estekak
Danimarkako uharte nagusiak

thumb|300px| Danimarkako uharteak
Danimarkan 406 uharte daude, Faroeak eta Groenlandia kontutan hartu gabe. Gaur egun 70 baino ez daude populaturik, azken hamarkadetan arrazoi ekonomikoak direla eta hustu baitira irla batzuk.

Hiru uharte handi daude, Jutlandia eta Suedia arteko itsasartean dauden Sjælland eta Fionia, eta bestetik Jutlandiaren iparraldean dagoen Vendsyssel-Thy uhartea, "Ipar Jutlandiako Uhartea" izena ere hartzen duena.

Uharte gehienak glaziarren morrenek eratu dituzte. Aspaldian ibaien sedmentazioak areazko uharte batzuk ere sortu ditu. Uharte kopurua dinamikoa da izan ere sedimentazioak berriak sortzen dituen bezala uholdeek batzuk ere desagertarazi baitituzte.

## Zerrenda 

### Biztanleen araberako zerrenda 
### Azaleraren araberako zerrenda 

## Kanpo estekak
Ribe

**Ribe** Hegoaldeko Danimarkako eskualdean kokaturik dagoen Esbjerg udalerriko herria da. Danimarkako hiri zaharrena da.

## Historia 
thumb|ezkerrera|200px| Ribeko Katedrala
Ribe 705-710 urteen inguruan sortua bide da, nahiz eta lehendabiziko aipamena 854. urtekoa den; edonola ere, Danimarkako hiri zaharrena da.

860. urtean, Hamburg-Bremengo artzapezpiku Ansgarrek Europa iparraldea kristautzeko misioan, Danimarkako erregeari eskatu zion Eskandinaviako lehenengo eliza kristaua Riben eraiki behar zela. Izan ere, Ribe baitzen inguru hartan merkataritza mugimendu handiena zuen herria. Hala ere, ez zen katedralik eta apezpikurik han izan 948 arte.

1460an, Riben sinatu zen **Ribeko Ituna**. Haren bitartez, Kristian I.a Danimarkakoak eta hainbat alemaniar noblek Danimarkako Schleswigeko dukerria eta Alemaniako Holsteingo konderria bateratzea erabaki zuten, eta Danimarkaren menpe geldituko zen, Hego Jutlandia (*Sønderjylland*) izenarekin.

1580ko irailaren 3an sute itzela gertatu zen: 11 kale eta 213 etxe erre ziren. 1634ko urriaren 11 eta 12an, ekaitz batek sei metroko olatuak eragin zituen, eta herria suntsitu. Ez zen 1976 arte dikerik eraiki, itsasoari aurre egiteko. Hondamendi haiek gorabehera, Ribeko alde zaharreko 100 etxek ondo iraun dute, eta ondare nazional izendatuak daude.

2007an Esbjerg, Ribe eta Bramming udalerriek bat egin zuten, Esbjerg udalerria eratzeko.

## Demografia 
| valign="top" |

| valign="top" |

| valign="top" |

| valign="top" |

|}

## Ondasun nabarmenak 
* Ribeko Katedrala (danieraz *Ribe Domkirke*): 1125 eta 1160 artean eraikitako eliza erromanikoa da. XIV mendean estilo gotikoan handitu zen. Berezia da bere kanpaidorrea, "Ekaitzen kanpaien dorrea" izenaz ezaguna, eta *Dronning Dagmar ligger i Ribe syg* (Dagmar erregina gaixorik dago Riben) melodia jotzen duena.
* Ribeko Vikingoen Museoa (*Museet Ribes Vikinger*)
* Ribeko Arte Museoa (*Ribe Kunstmuseum*)

## Ribetar ezagunak 
* Maren Spliid (1600-1641), Danimarkako sorginik ezagunena. Ribeko plazan erre zuten.
* Emil Christian Hansen (1842-1909), garagardogintza modernoaren aita.
* John Lauridsen (1959- ), futbol jokalaria.

## Kanpo estekak 
*    Turismo bulegoko webgunea
Joanes Foixkoa

**Joanes Foixkoa** Foix leinuaren hainbat kideen izena da:

* Joanes I.a Foixkoa (1382-1436) Foixko kondea.
* Joanes Foix-Kandalakoa (1410-1485) Benaugesko kondea eta Castillongo bizkondea.
* Joanes Foixkoa (1450-1500), Étampesko kondea eta Narbonneko bizkondea
* Jean de Foix (1454-?), Lautrec eta Villemurreko bizkondea
Tachia Quintanar

**Tachia Quintanar**, jaiotzez izenez **Concepción Quintana** (1929, Eibar, Gipuzkoa) Euskal Herriko olerkari bat da.

## Biografia 
1929. urtean Eibar udalerrian jaio arren, haurtzaroa Bilbon igaro zuen. Madrilen Arte Dramatikoa ikasi zuen. 24 urteko adinaz eta diktadura garaian bere gustuko antzerkilanak ezin antzerkiratu izanaren ondorioz Parisa joan zen.

1950ean Blas de Otero olerkaria ezagutu zuen, 1979an Otero hil zen arteraino biak lagun handi izan ziren. 1953an, Blas de Oteroren aholkuz Paris hirian René Simon eta Tania Balachovarekin ikasketak burutu zituen. Orduan eta Tachiak berak aipatzen duenez, Blas de Otero berak *Tachia* ezizena jarri zion: "Bere lanari estimu handia diot, eta olerkigintza inoiz hutsi egin ez didan nire aterpea izan dela esan daiteke".

1956ean Parisen Gabriel García Márquez idazlea ezagutu eta lagun handi bilakatu ziren. Urte batzuk beranduago, idazleak Tachiri bere *El amor en los tiempos del cólera* idazlanaren frantsesezko bertsioa eskaini edo dedikatu zion.

Paco Ibáñez kantautore ospetsua bere hastapenean zegoela ezagutu zuen, biak ere 1980ko hamarkadan zehar olerki-musikazko errezital ugaritzan elkarlanean aritu zirelarik.

## Kanpo estekak 
* Klasikoen musa 
* García Márquez eta Blas de Otero zaituen eibartarra
Katalina Foixkoa

**Katalina Foixkoa** (?, 1455 – ?, 1494 baino lehen) Nafarroako Erresumako infanta izan zen. 

## Biografia 
Gaston IV.a Foixkoa eta Leonor I.a Nafarroakoa izan zituen guraso, haien alaba txikiena izan zen. Anai nagusia Gaston Vianako printzea izan zuen. 

Gaston II.a Foixkoarekin, Kandale-ko kondea, ezkondu zen eta lau seme-alaba izan zituzten: Gaston, Kandaleko III. kondea (1536an hil zena), Joanes, Bordeleko artzapezpikua, Petri eta Ana. Azken hau Vladislovas II.a Jogaliarekin ezkondu eta Hungaria eta Bohemiako erregina ezkontidea izan zen.

## Erreferentziak 
## Genealogia 
## Ikus, gainera 
* Nafarroako erresuma
* Nafarroako historia

## Kanpo estekak
Gaston Foixkoa

**Gaston Foixkoa** Foix leinuaren hainbat kideen izena da:

* Gaston I.a Foix-Biarnokoa († 1315)
* Gaston II.a Foix-Biarnokoa (1308 - 1343)
* Gaston III.a Foix-Biarnokoa (1331 - 1391)
* Gaston IV.a Foixkoa (1422 - 1472)
* Gaston I.a (Vianako printzea) (1444 - 1470)
* Gaston Foixkoa (Nemourseko dukea) (1489 - 1512)
* Gaston I.a Foixkoa (Kandalako kondea)
* Gaston II.a Foixkoa (Kandalako kondea) († 1500)
* Gaston III.a Foixkoa (Kandalako kondea) († 1536)
Chop Suey!

***Chop Suey!*** 2001eko azaroaren 20an System of a Down estatubatuar musika taldeak *Toxicity* diskoaren barnean kaleratu zuen abesti bat da.

## Kanpo estekak 
* *Chop Suey!* abestiaren bideoklipa ikusgai.
BYOB

**BYOB** (ingelesezko *Bring Your Own Bombs* hitzen laburdura, euskaraz *Ekar Hitzak/Hitzan Herorren Bonbak*) 2005eko otsailaren 2an System of a Down estatubatuar musika taldeak bere *Mezmerize* diskoaren barnean kaleratu zuen abesti bat da. Gaitzat Irakeko Gerra eta bertan Estatu Batuek jokatu zuten papera hartzen du.

## Kanpo estekak 
* *BYOB* abestia entzungai
Vicinity of obscenity

**Vicinity of obscenity** (euskaraz *Obszenitatearen ingurumaria*) 2005eko otsailaren 2an System of a Down estatubatuar musika taldeak bere *Hypnotize* diskoaren barnean kaleratu zuen abesti bat da. abestiaren egilea Serj Tankian izan zen.

## Kanpo estekak 
* *Vicinity of obscenity* abestia entzungai
Manuel Vázquez

**Manuel Vázquez Gallego** (1930eko urtarrilaren 24a, Madril &ndash; 1995eko urriaren 21a, Bartzelona) espainiar komikigile bat izan zen. *Las hermanas Gilda* (1949), *La familia Cebolleta* (1951) eta *Anacleto, agente secreto* (1965) komikien sortzailea eta egilea izan zen. Francisco Ibáñez komikigilearekin batera Espainian eragin gehien izan duen komikigileen artean sailkatzen da.

## Zinema 
2010ean Óscar Aibar zuzendariak *El gran Vázquez* filma estreinatu zuen. Filma hau Manuel Vázquez Gallego komikigilearen biografian oinarrituta dago, Santiago Segura aktore ospetsuak Vázquez komikigilea antzezten duelarik.
Spiders (System of a Down)

**Spiders** (euskaraz *Armiarmak*) 1999an System of a Down musika taldeak *System of a Down* diskoaren barnean kaleratu zuen abesti bat da.

## Kanpo estekak 
* *Spiders* abestia entzungai
Common People

**Common People** () 1995ean Pulp britainiar musika taldeak *Different Class* diskoaren barnean kaleratu zuen abesti bat da.

## Kanpo estekak 
* *Common People* abestia entzungai 

## Kanpo estekak
Somewhere Only We Know

**Somewhere Only We Know** (euskaraz *Guk Bakarrik Dakigun Edonon*) 2004ko otsailaren 16an Keane britainiar musika taldeak *Hopes and Fears* diskoaren barnean kaleratu zuen abesti bat da.

## Knpo loturak 
* *Somewhere Only We Know* abestia entzungai 

## Kanpo estekak
Alejandro (abestia)

***Alejandro*** Lady Gaga abeslari estatubatuarraren abesti bat da. Lady Gaga eta RedOne sortua, 2010. urtearen apirilaren argitaratu zen munduan zehar, The Fame Monster EP albumeko hirugarren abesti bezala.

## Kanpo estekak 
* Alejandro (Official Video) Youtube
Khadzhi-Tarkhan

**Khadzhi-Tarkhan** (errusieraz: Хаджи-Тархан; tatareraz: Xacitarxan; persieraz: حاجی‌ترخان, *Hajji-Tarkhan*) Erdi aroko hiri bat izan zen, Volga ibaiaren eskuineko bazterrean zegoena, gaur egungo Astrakhanetik 12&nbsp;km iparraldera. Ibn Battuta arabiar bidaiariak aipatu zuen hiria lehenbizikoz, 1333an. XIV. eta XV. mendeetan Urrezko Hordako merkataritza eta politika gune garrantzitsuenetako bat izan zen. 1395ean Tamerlanek arpilatu zuen. Ondoren berreraikia izan zen eta 1460 aldean Astrakhango khanerriko hiriburu bilakatu zen. 1547an Krimeako khan Sahib I Girayk mendean hartu zuen. 1556an Ivan Izugarriak konkistatu eta su eman zion.

## Kanpo estekak
Kabiar

**Kabiarra** () gaizkataren arraba gazituekin egindako kontserba da. Hoberenak Itsaso Beltzekoak eta Kaspiarrekoak dira (*Beluga*, *Ossetra* eta *Sevruga*). Mota horiek, kalitatearen arabera (dasta, neurria, trinkotasuna eta kolorea), kilogramoko 7.000 € eta 12.000 € arteko prezio izatera irits daitezke (2011n) eta gourmet eta goi sukaldaritzari lotutako kutixiak dira.

## Kabiar motak 
* Beluga kabiarra: Kaspiar itsasoan bizi den *Huso huso* espeziearena da. Urriena eta ospetsuena da. Arraba grisak eta handiak dira, ilarraren neurrikoak.
* Ossetra kabiarra: *Acipenser gueldenstaedtii* eta *Acipenser persicus* espeziena. Arrabak belugarenak baino txikiagoak eta argiagoak dira.
* Sevruga kabiarra: *Acipenser stellatus*en arrabak.
* Almas kabiarra (errusieraz,  izenak «diamantea» esan nahi du): argia da, *Huso huso* albinoen arrabekin egindakoa. Munduko garestiena da: 18.000- 29.000 €/kg (2009an).
* Haztegietako kabiarra: *Acipenser baerii* (Ossetraren antzeko zaporea), *Acipenser transmontanus* (Sevrugaren antzeko zaporea), *Acipenser gueldenstaedtii* (Bulgaria, Txina eta Israelen hazten da) eta *Acipenser nacarii* (Granadan hazten da) espezieak erabiltzen dira.

Beste arrain batzuen arrabak, izokin, zikloptero edo korrokoienak esate baterako, kabiarraren ordezkoak egiteko erabiltzen dira.

## Erreferentziak 
## Ikus, gainera 
* Kalixeko kabiarra

## Kanpo estekak 
* Joana MENDIBURU: «Hurbileko kabiarra, ezezaguna eta urria», *7K*, 2002-12-01.